Diari Oficial de la Generalitat Valenciana


Sumari del DOGV 8158, del 27-10-2017 (2017/9374)

RESOLUCIÓ de 19 d'octubre de 2017, del president de CulturArts Generalitat, per a la concessió d'ajudes per a la producció audiovisual en la modalitat de curtmetratges i projectes multiplataforma de ficció.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8158

Data del DOGV
:   27-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9374


Data del document
:   19-10-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 19 d'octubre de 2017, del president de CulturArts Generalitat, per a la concessió d'ajudes per a la producció audiovisual en la modalitat de curtmetratges i projectes multiplataforma de ficció. [2017/9374]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 20 d'abril de 2017 (DOGV 8028, 27.04.2017), del president de CulturArts Generalitat, per la qual es convoca la concessió d'ajudes per a la producció audiovisual, en atenció als següents  
  
Antecedents de fet  
Primer. Per mitjà de l'esmentada Resolució de 20 de d'abril de 2017, es va convocar la concessió d'ajudes per a la producció audiovisual, d'acord amb el que s'ha previst en l'Ordre 33/2016, de 18 de juliol (DOGV 7832, 20.07.2016), de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de trenta dies naturals, a comptar des de l'endemà de la publicació de la convocatòria en el Diari Oficial de la Generalitat Valenciana, per tant va finalitzar el 29 de maig de 2017, i es van presentar per part de les diferents empreses interessades un total de quaranta-dos sol·licituds (42) en aquesta modalitat, tots elles corresponents a projectes de curtmetratges de ficció.  
Tercer. Per acord del president de CulturArts Generalitat, de 29 de juny de 2017, va ser nomenada la comissió tècnica de valoració de les sol·licituds, prevista en el resolc cinqué de l'esmentada Resolució de 20 d'abril de 2017, corresponent a la modalitat de curtmetratges i projectes multiplataforma de ficció.  
Quart. Constituïda a aquest efecte i reunida l'11 de setembre de 2017, la comissió va procedir a valorar les sol·licituds d'acord amb els criteris aplicables establits en els apartats corresponents del resolc sisé, apartat 2, de la Resolució de 20 de d'abril de 2017, i va emetre el corresponent informe i proposta.  
Cinqué. A la vista de l'informe i de la proposta de la comissió tècnica de valoració, el director general de CulturArts Generalitat va formular proposta de resolució a l'empara del que preveu el punt 7 de l'article 6 de l'esmentada Ordre 33/2016, de 18 de juliol.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre (BOE 276, 18.11.2003), general de subvencions, i en el Reial decret 887/2006, de 21 de juliol (BOE 176, 21.07.2006), pel qual s'aprova el reglament de desplegament d'aquesta llei.  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment allò que s'ha disposat en el seu títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant, ordre bases reguladores).  
  
Quart. L'esmentada Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual.  
Cinqué. El Decret 141/2014, de 5 de setembre (DOGV 7355, 08.09.2014), del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda l'article 4, punt 2, lletra j, disposa que correspon a la Presidència «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret esmentats i la resta de normativa d'aplicació, vista l'acta i la proposta evacuada per la comissió tècnica, i també la proposta de resolució elevada pel director general de CulturArts Generalitat, atenent el que preveu l'article 7 de l'ordre de bases reguladores i en l'exercici de les competències per a la concessió de les ajudes que tinc atribuïdes d'acord amb els preceptes esmentats, resolc:  
  
Primer  
Concedir les ajudes a les empreses beneficiàries que s'indiquen en l'annex I d'aquesta resolució, d'acord amb la puntuació obtinguda segons la baremació de la comissió tècnica de valoració i atenent al que preveu el resolc segon de l'esmentada Resolució de 20 d'abril de 2017, que preveu un import global de 230.000,00 euros.  
No obstant això, s'ha aplicat el que preveu l'apartat 5 del resolc sisé de l'esmentada resolució, «En el cas que en una modalitat no poguera cobrir-se l'import sol·licitat per l'últim projecte per no aconseguir el pressupost per a assignar la totalitat de l'ajuda sol·licitada, serà la comissió la que proposarà si aqueix import s'assigna a aqueix sol·licitant o es trasllada aqueix import a una altra modalitat o gènere on puga ser més efectiva la seua assignació».  
En conseqüència, d'acord amb la proposta de les comissió tècnica de valoració de curtmetratges i projectes multiplataforma documentals, en la seua sessió de treball de 12 de setembre de 2017, en atenció a les quantitats sobrants en cada modalitat, als imports sol·licitats per a dur a terme l'activitat pels suplents i a les puntuacions obtingudes pe aquests, es destina l'economia sobrant en la modalitat de curtmetratges i projectes multiplataforma documentals (4.447,00 euros) a la modalitat de curtmetratges i projectes multiplataforma de ficció.  
  
  
Segon  
Nomenar, com a suplents, les persones i entitats assenyalades en l'annex II per ordre de puntuació, en les quals recaurà l'ajuda en cas de possibles renúncies, d'acord amb el que preveu l'article 7, punt 3, de l'ordre de bases reguladores i els projectes de les quals no han sigut estimats, amb indicació de la puntuació atorgada a cada un d'ells en funció dels criteris de valoració previstos en l'esmentada convocatòria.  
  
  
Tercer  
Denegar l'ajuda a les sol·licituds presentades per a la producció audiovisual de curtmetratges i projectes multiplataforma de ficció corresponents als projectes relacionats en l'annex III, basant-se en el que preveu el punt 2.1 del resolc sisé de la Resolució de 20 d'abril de 2017: «En cada una de les modalitats es farà una mitjana de les valoracions de guió realitzada pels analistes experts de la comissió, i només passaran a les següents fases el 60 % dels projectes presentats atenent a l'ordre resultant de la valoració del guió. A aquests efectes, no es computaran els projectes que no hagen aportat un guió complet. L'últim projecte que supere aquesta fase serà aquell que, sent seleccionat, supose exactament el 60 % o un percentatge superior sempre que sense comptabilitzar-ho el percentatge siga inferior al 60 %».  
  
Quart  
Arxivar la sol·licitud corresponent al projecte El Rellano, presentada per l'empresa When Lights Are Low, SLU, en tindre entrada en data 30 de maig de 2017, fora del termini establit per a la presentació de sol·licituds per l'esmentada resolució de convocatòria, que finalitzava el 29 de maig, per la qual cosa l'esmentada sol·licitud es té per no presentada.  
  
  
Cinqué  
Les persones i les entitats beneficiàries hauran de complir les obligacions i les normes de justificació previstes en els resolc huité i nové de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual.  
D'acord amb el que preveu l'article 12, punt 7, de l'ordre de bases reguladores i en el resolc nové, punt 1, de la Resolució de 20 d'abril de 2017, el termini màxim per a la presentació dels documents justificatius de les subvencions serà el 29 de desembre per a l'anualitat 2017 i el 31 de desembre per a l'anualitat de 2018.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei reguladora de la jurisdicció contenciosa administrativa, aquest acte, que posa fi a la via administrativa, podrà ser recorregut potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes, en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 19 d'octubre de 2017. El president: Vicent Marzà Ibáñez.